ROMÂNIA

JUDEŢUL MUREŞ

MUNICIPIULUI TÂRGU MUREŞ

Direcția D.P.F.I.R.U.R.P.L, SPFI

Nr. 7.646/2.02.2023

**R E F E R A T DE URGENTARE**

**vizând susținerea în regim de urgență a proiectului de Hotărâre a Consiliului** ***privind acordarea unui mandat special reprezentantului UAT Municipiul Târgu Mureș în Adunarea Generală a Asociaților din cadrul Asociației ”Zona Metropolitană Târgu Mureș”, în vederea aprobării Strategiei Integrate de Dezvoltare Urbană (SIDU) a Municipiului Târgu Mureș în context metropolitan – Orizont 2030 și al Planului de Mobilitate Urbană Durabilă (PMUD) al Municipiului Târgu Mureș – Orizont 2030***

Municipiul Târgu Mureș a elaborat **Strategia Integrată de Dezvoltare Urbană (SIDU) a Municipiului Târgu Mureș în context metropolitan – Orizont 2030**. De asemenea, Municipiul Târgu Mureș a elaborat **Planul de Mobilitate Urbană Durabilă (PMUD) al Municipiului Târgu Mureș – Orizont 2030.** SIDU a fost aprobată de către Consiliul Local al Municipiului Târgu Mureș prin HCL nr. 323 din 25.08.2022, iar PMUD a fost aprobat de către Consiliul Local al Municipiului Târgu Mureș prin HCL nr. 322 din 25.08.2022. Aceste documente strategice sunt obligatorii în vederea accesării fondurilor nerambursabile europene și guvernamentale în perioada 2021-2027 pentru proiectele de dezvoltare urbană durabilă și pentru proiectele de mobilitate urbană.

Documentele strategice vizează municipiul Târgu Mureș și zona metropolitană: Orașul Ungheni, Comunele: Acățari, Livezeni, Sânpaul, Corunca, Gheorghe Doja, Cristești, Sâncraiu de Mureș, Sângeorgiu de Mureș, Pănet, Ceaușu de Câmpie, Ernei, Crăciunești și Sântana de Mureș.

Ca urmare a faptului că SIDU și PMUD vizează Municipiul Târgu Mureș dar și zona metropolitană se impune ca aceaste strategii să fie aprobate prin Hotârârea Adunării Generale a Asociaților (Hotărâre AGA) de către Asociația Zona Metropolitană Târgu Mureș.

În acest sens, se impune acordarea unui mandat special reprezentantului Municipiului Targu Mureș în AGA a Asociației Zona Metropolitană Târgu Mureș. În baza mandatului acordat în Adunarea Generală a Asociaților se vor aproba documentele SIDU și PMUD potrivit Statutului Asociației, cu modificările și completările ulterioare. Ședința AGA a Asociației Zona Metropolitană este convocată pentru data de **14 februarie 2023**. Având în vedere acest lucru propunem aprobarea în regim de urgență a materialului prezentat, respectiv aprobarea ***unui mandat special reprezentantului UAT Municipiul Târgu Mureș în Adunarea Generală a Asociaților din cadrul Asociației ”Zona Metropolitană Târgu Mureș”, în vederea aprobării Strategiei Integrate de Dezvoltare Urbană (SIDU) a Municipiului Târgu Mureș în context metropolitan – Orizont 2030 și al Planului de Mobilitate Urbană Durabilă (PMUD) al Municipiului Târgu Mureș – Orizont 2030.***

**DPFIRURPL SPFI**

**Director, Șef Serviciu,**

**Costașuc Irma Ijac Dana**

*Întocmit,*

*Nicoleta Creța/Inspector/SPFI*